Diari Oficial de la Generalitat Valenciana


Sumari del DOGV 9473, del 18-11-2022 (2022/10468)

Sol·licitud d'ofertes per a l'adquisició directa d'un local a la ciutat d'Alacant per a albergar els jutjats de Marca Comunitària.
----------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/10570


Data del document
:   10-11-2022

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública

Sol·licitud d'ofertes per a l'adquisició directa d'un local a la ciutat d'Alacant per a albergar els jutjats de Marca Comunitària. [2022/10197]  
La Conselleria de Justícia, Interior i Administració Pública està interessada a adquirir, mitjançant adquisició directa i de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, un immoble per a albergar els jutjats de Marca Comunitària a Alacant.  
  
1. Requisits de l'immoble  
a) Situació: El local haurà d'estar a Alacant. Haurà d'estar el més pròxim possible a les actuals seus de Pardo Gimeno, 43, i a una distància mai superior als 750 m per a facilitar els desplaçaments caminant.  
  
b) Entorn: urbà, consolidat i amb ràpida connexió amb la seu judicial.  
c) Ubicació i relació amb la via pública: donada l'alta afluència, tant d'usuaris de la justícia com d'operadors jurídics, el local haurà d'estar situat en planta baixa i comptar amb accés independent i directe des de la via pública. En el cas d'estar situat en planta baixa i entreplanta, la planta baixa serà majoritària en les seues dimensions, i l'entreplanta haurà de ser accessible des de l'interior de la planta baixa, sense necessitat d'eixir de l'àmbit del local.  
d) Superfície necessària: la superfície necessària serà, com a mínim, de 1.000 m² construïts.  
e) Accessibilitat: si el local està distribuït, haurà de complir la normativa d'accessibilitat vigent o ser susceptible de ser-hi adaptat. En qualsevol cas, els locals hauran de disposar accés públic a peu pla des de l'espai públic. Donades les dimensions requerides, el local haurà de comptar amb dues eixides alternatives.  
f) Serveis urbanístics: a peu de parcel·la, amb connexió a xarxa de subministrament d'energia elèctrica, xarxa de proveïment d'aigua i xarxa de sanejament.  
g) Tipologia edificatòria: edificació amb il·luminació i ventilació directes, local amb llum natural; altura mínima de local 4,00 m des del sòl fins al nivell inferior del forjat, tant en planta baixa com en entreplanta, si fa el cas.  
h) Distribució i estat de conservació: haurà d'estar preferiblement diàfan, que seria el desitjable per a fer una ràpida distribució, per a facilitar la seua ràpida posada en funcionament.  
i) Qualificació urbanística: haurà de comptar amb tots els permisos i llicències necessaris, per a l'acompliment immediat de l'activitat administrativa que pretén donar-se. Alternativament, haurà d'acreditar-se la compatibilitat urbanística de l'ús administratiu institucional o equivalent en la terminologia del Pla general urbanístic d'Alacant.  
j) Oferta econòmica: a l'efecte de valorar les propostes presentades, s'adjuntarà oferta econòmica, amb IVA i sense, la referència cadastral, descripció del local i documentació fotogràfica i planimètrica justificativa, i expressarà el termini de validesa.  
  
2. Informació i contacte  
Dependència: Secretaria General Administrativa. Servei de Contractació d'Infraestructures i Gestió Patrimonial.  
Adreça: carrer de la Democràcia núm. 77. Ciutat Administrativa 9 d'Octubre. Torre 4.  
Telèfon: 796 579 131 / 665 702 608  
Correu electrònic: contratjust\_ewtvz@seu.fc  
  
3. Presentació de les ofertes o de sol·licituds de participació  
a) Data límit de presentació: quinze dies hàbils a comptar de l'endemà de la publicació de l'anunci en el DOGV. Si l'últim dia de termini fora dissabte, diumenge o inhàbil a efectes administratius, el termini s'entendrà prorrogat fins a l'endemà hàbil. Les proposicions que es presenten transcorregut l'últim dia de termini no seran admeses.  
  
b) Lloc de presentació: la presentació de proposicions es realitzarà a través del tràmit Z de la Conselleria de Justícia, Interior i Administració Pública, al qual s'accedeix a través d'aquest enllaç https://www.gva.es/es/inicio/procedimientos'id\_proc=18895&version=amp, amb remissió de la documentació al Servei de Contractació d'Infraestructures i Gestió Patrimonial, o bé a través del correu electrònic: contratjust\_nwncs@spx.vs.  
  
València, 10 de novembre de 2022.- El sotssecretari: Salvador Broseta Perales.